Å bygge den sikreste nettleseren vi kan er en av Google Chrome-teamets topprioriteringer.
En sikker nettleser beskytter mot nettfisking og skadelig programvare som
stjeler passordene dine, eller det som verre er.
Prosessisolering er en funksjon vi har bygget inn i Google Chrome for å styrke sikkerheten.
Sånn fungerer det:
I Chrome er hvert nettsted og nettprogram du åpner i nettleseren en separat og
uavhengig prosess.
Hvis du f.eks. åpner tre nettsider i tre ulike faner, vil hver fane
tilsvare en separat prosess.
Hvis én fane krasjer, skal ikke nettleseren og andre åpne faner bli påvirket.
Prosessisolering gir et beskyttende lag rundt hver av prosessene.
Det er designet som et avgrenset område rundt hver prosess.
Hvis du åpner en nettside som påfører datamaskinen skade eller
et kjent nettsted som er hacket, skal prosessisoleringen forhindre
at ondartede koder på dette nettstedet forårsaker mer skade på datamaskinen.
Koden holdes i det isolerte området, sånn at den ikke påvirker andre faner i
nettleseren eller på datamaskinen.
Du kan få infiserte filer i én fane, men når du lukker den, er de borte,
og ingen skade har skjedd på datamaskinen din.
I Chrome er alle nettsteder prosessisolerte. I tillegg
drar andre deler av nettleseren fordel av prosessisolering.
Programtillegg er programvare som sammen med nettleseren gir nyttig
funksjonalitet. Adobe Flash Player er f.eks. et mye brukt programtillegg som aktiverer
innhold som nettbaserte videoer og spill. Du kan også vise PDF-filer på nett.
Programtillegg tilrettelegger for god funksjonalitet, men fordi de er utbredt og
kraftige er de mål for sikkerhetsangrep i alle nettlesere.
Brukere er mer utsatt for angrep hvis de bruker programtillegg som er
utdatert. Disse inneholder ofte kjente sårbarheter.
For å beskytte Chrome-brukere mot sikkerhetsbrudd, har vi bygget og
prosessisolert Flash og PDF direkte i Chrome. Integrasjonen benytter seg
av Chromes automatiske oppdatering for å aldri være utdatert. Dette
betyr at du som Chrome-bruker alltid vil motta sikkerhetsoppdateringer
for disse integrasjonene.
Les mer om Chrome og sikkerhet på: google.com/chrome/security.